
	Broj predmeta:
	02-000010/26

	
	

	Broj akta:
	01.11-1186NK-046/26

	
	

	Datum,
	16. 9. 2026. godine

	Mjesto,
	Brčko


Na temelju članaka 10. i 11. stavak (3) Zakona o Vladi Brčko distrikta Bosne i Hercegovine („Službeni glasnik Brčko distrikta Bosne i Hercegovine“, brojevi: 27/23, 23/24 i 38/25) i članka 34. stavak (7) Zakona o slobodi pristupa informacijama u Brčko distriktu Bosne i Hercegovine („Službeni glasnik Brčko distrikta Bosne i Hercegovine“ broj 38/25), na prijedlog Ureda gradonačelnika, broj predmeta: 02-000010/26 od 11. 9. 2026. godine, Vlada Brčko distrikta Bosne i Hercegovine, na 85. redovitoj sjednici održanoj 16. rujna 2026. godine, donosi
PRAVILNIK

O UVJETIMA ZA PONOVNU UPORABU DOKUMENTA

Članak 1.

(Predmet Pravilnika)
Pravilnikom o uvjetima za ponovnu uporabu dokumenta (u daljnjem tekstu: Pravilnik) utvrđuje se vrsta i sadržaj uvjeta za ponovnu uporabu dokumenata.

Članak 2.

(Cilj Pravilnika)

Pravilnik se donosi s ciljem da svakoj domaćoj ili stranoj fizičkoj i pravnoj osobi kao podnositelju zahtjeva omogući lakši pristup i učinkovitije ostvarivanje prava na ponovnu uporabu dokumenta, u skladu sa Zakonom o slobodi pristupa informacijama u Brčko distriktu Bosne i Hercegovine (u daljnjem tekstu: Zakon).

Članak 3.

(Uvjeti za ponovnu uporabu dokumenta)
(1) Uvjet za ostvarivanje prava na ponovnu uporabu dokumenta je da je podnesen zahtjev na način propisan odredbom članka 33. stavak (1) Zakona.

(2) Uvjet iz stavka (1) se primjenjuje i kada institucija Distrikta iz članka 2. stavak (1) točka b) Zakona, postupa po zahtjevu za ponovnu uporabu dokumenta koji je podnesen shodno članku 33. stavak (4) Zakona. 

(3) Ukoliko je ispunjen uvjet iz stavka (1) i (2) ovog članka, institucija Distrikta usvaja podneseni zahtjev i omogućava ponovnu uporabu dokumenta pod uvjetom da se podneseni zahtjev ne odnosi na informaciju propisanu člankom 33. stavak (5) Zakona, odnosno da je ispunjen uvjet iz stavka (4) ovog članka.

(4) Uvjet za ponovnu uporabu dokumenta koji je institucija Distrikta u određenom pojedinačno opravdanom slučaju odredila na temelju članka 34. stavak (2) Zakona, mora biti precizno definiran, objektivno provjerljiv i sadržati jasne razloge koji opravdavaju njegovo određivanje, kao i svrhu zbog koje se određuju u takvom slučaju.

(5) Zahtjev iz stavka (1) ovog članka se podnosi na obrascu, koji je sastavni dio Pravilnika (Aneks).

Članak 4.

(Stupanje na snagu)

Ovaj Pravilnik stupa na snagu osmog dana od dana objavljivanja u „Službenom glasniku Brčko distrikta Bosne i Hercegovine“.
	DOSTAVITI:
	
	 GRADONAČELNIK

	1. Članovima Vlade Brčko distrikta BiH,

2. Direkciji za financije Brčko distrikta BiH,
	
	   mr. sc. Siniša Milić 

	3. Kabinetu gradonačelnika,
	
	

	4. Tajniku Vlade Brčko distrikta BiH, 

5. Uredu za upravljanje javnom imovinom,

6. Uredu za prevenciju korupcije i koordinaciju aktivnosti

na suzbijanju korupcije u Brčko distriktu BiH,

7. Uredu koordinatora Brčko distrikta BiH 

      pri Vijeću ministara BiH,
	
	

	8. Sektoru za opće i zajedničke poslove,

9. „Službenom glasniku Brčko distrikta BiH“,
	
	

	10. Pismohrani.
	
	


ANEKS

 __________________________________

Ime i prezime, odnosno naziv podnositelja zahtjeva

 ___________________________________ 

Adresa, odnosno sjedište podnositelja zahtjeva 

____________________________________ 

Kontakt-telefon i/ili e-mail adresa podnositelja zahtjeva

 __________________________________ 

Naziv institucije Brčko distrikta Bosne i Hercegovine kojoj se zahtjev podnosi

Predmet: Zahtjev za ponovnu uporabu dokumenta 

Na temelju članka 33. Zakona o slobodi pristupa informacijama u Brčko distriktu Bosne i Hercegovine tražim da mi se omogući ponovna uporaba dokumenta:

 _______________________________________________________________________________ ________________________________________________________________________________ _____________________________________________________________________________________________ ________________________________________________________________________ 

(Točno navesti dokumente koji se žele ponovno upotrijebiti, oblik i način na koji se želi primiti sadržaj dokumenta te navesti svrhu korištenja dokumenta – komercijalna/nekomercijalna svrha).

Način dostavljanja dokumenta: 

1) davanjem informacije pisanim putem; 

2) omogućavanjem uvida u dokumente i izradu preslike dokumenta koji sadrži traženu informaciju; 

3) dostavljanjem preslika dokumenata koji sadrže traženu informaciju; 

4) na drugi način koji je prikladan za ostvarivanje prava na pristup informaciji (elektroničkim putem ili na drugi pogodan način).

 (Zaokružiti broj ispred načina dostavljanja informacije) 

Privitak:

_______________





Podnositelj zahtjeva

(Ukoliko se dostavlja) 


                          _______________________________







                   (Potpis fizičke osobe / potpis i pečat pravne osobe)
